Document ID: 32004L0057

Direktiva Komisije 2004/57/ES
z dne 23. aprila 2004
o določitvi pirotehničnih izdelkov in določenih vrst streliva za namen Direktive Sveta 93/15/EGS o usklajevanju določb v zvezi z dajanjem eksplozivov za civilno uporabo v promet in njihovim nadzorom
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/15/EGS z dne 15. aprila 1993 o usklajevanju določb v zvezi z dajanjem eksplozivov za civilno uporabo v promet in njihovim nadzorom [1] in zlasti člena 13(3) Direktive,
ob upoštevanju naslednjega:
(1) Direktiva 93/15/EGS velja za eksplozivne materiale in izdelke, ki so kot taki obravnavani v priporočilih Združenih narodov za prevoz nevarnega blaga in ki spadajo v razred 1 teh priporočil. Pirotehnični izdelki pa so izrecno izključeni iz področja uporabe te direktive.
(2) Da se zagotovi enotna uporaba Direktive 93/15/EGS v vsej Skupnosti, je treba skladno s priporočili Združenih narodov določiti izdelke, ki veljajo za pirotehnične.
(3) Nekateri izdelki, ki spadajo v razred 1 priporočil Združenih narodov, imajo dvojno funkcijo, ker se lahko uporabljajo kot eksplozivi ali kot pirotehnični izdelki. Zaradi dosledne uporabe Direktive 93/15/EGS je treba določiti kriterije za razvrščanje teh izdelkov glede na njihove prevladujoče lastnosti med eksplozive ali pirotehnične izdelke.
(4) Ukrepi, predvideni v tej direktivi, so v skladu z mnenjem odbora, ustanovljenega v skladu s členom 13 Direktive 93/15/EGS -
SPREJELA NASLEDNJO DIREKTIVO:
Člen 1
V Prilogi I k tej direktivi so za namene izvajanja druge in deloma tretje alinee člena 1(3) Direktive 93/15/EGS navedeni izdelki, ki se v skladu s priporočili Združenih narodov štejejo za pirotehnične izdelke ali strelivo.
Člen 2
Priloga II k tej direktivi navaja izdelke, za katere je za namene izvajanja druge alinee člena 1(3) Direktive 93/15/EGS treba določiti, ali so ti izdelki pirotehnični izdelki ali eksplozivi.
Člen 3
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. decembra 2004. Komisiji nemudoma sporočijo besedilo teh predpisov in korelacijsko tabelo določb Direktive z določbami v teh predpisih.
Te predpise začnejo uporabljati 31. januarja 2005.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji sporočijo besedilo glavnih določb nacionalne zakonodaje, ki jo sprejmejo na področju, ki ga ureja ta direktiva.
Člen 4
Direktiva začne veljati dvajseti dan po objavi v Uradnem listu Evropske unije.
Člen 5
Ta direktiva je naslovljena na države članice.
V Bruslju, 23. aprila 2004

Labels: 7
3
8
1